| **Aleksandras Zacharčenka** |
| --- |
| Donecko Liaudies respublikos vadovas |
|  |
| Solidarumo mitinge Donecke, 2014 m. gruodis |
| Gimimo vardas | rus. *Александр Владимирович Захарченко* |
| Visas vardas | Aleksandras Vladimirovičius Zacharčenka |
| Gimė | 1976 m. birželio 26 d.DoneckasUkrainos vėliava Ukrainos TSR |
| Mirė | 2018 m. rugpjūčio 31 d. (42 metai)Doneckas |
| Sutuoktinis (-ė) | Natalija Zacharčenka |
| Vaikai | 4 sūnūs |
| Donecko Liaudies respublikos vadovas |
| Kelintas | pirmasis |
| Ėjo pareigas | 2014 lapkričio 4 d. – 2018 rugpjūčio 31 d. |
| Donecko Liaudies respublikos "ministrų tarybos" pirmininkas |
| Kelintas | antrasis |
| Ėjo pareigas | 2014 m. rugpjūčio 7 d. – 2018 m. rugpjūčio 31 d. |
| Ankstesnis | Aleksandras Borodajus |
|  |
| Veikla | Donecko Liaudies respublikos vadovas |
|  |
| Alma mater | Donecko Pramoninės automatikos technikumas |
| Žinomas (-a) už | Karo Donbase veikėjas |
|  |
|  **Vikiteka** | Aleksandras Zacharčenka |
| Parašas |
|  |

**Aleksandras Zacharčenka** (rus. *Александр Владимирович Захарченко*; 1976 m. birželio 26 d. Donecke, Ukrainos TSR – 2018 m. rugpjūčio 31 d. Donecke) – rytų Ukrainos separatistas, karinis veikėjas.

Biografija
----------

Baigęs su pagyrimu Donecko pramoninės automatikos technikumą (6–tos kategorijos technikas–elektromechanikas), pradėjo dirbti šachtoje elektromechaniku. Vėliau verslavo akmens anglies pramonėje, vadovavo. Mokėsi Ukrainos Vidaus reikalų ministerijos Donecko Juridiniame institute, turėjo nebaigtą aukštąjį išsilavinimą.

Vadovavo Charkovo visuomeninės organizacijos „Oplot" (*liet.* „Tvirtovė") Donecko padaliniui. Vykstant 2014 m. pavasario prorusiškiems neramumams, 2014 m. balandžio 16 d. vadovavo septynių ginkluotų žmonių grupei, užėmusiai Donecko administracijos pastatą. Jis tai paaiškino nepasitikėjimu Ukrainos Regionų partija ir siekiu pareikalauti iš Kijivo valdžios surengti vietos referendumą.

2014 m. gegužę paskirtas Donecko karo komendantu, vėliau – DLR "vidaus reikalų ministro" pavaduotoju. Vadovavo DLR karinių pajėgų „Oploto" padaliniui. Dalyvavo mūšiuose prieš Ukrainos ginkluotąsias pajėgas, buvo sužeistas į ranką. 2014 m. liepos 23 d. Rusijos kariuomenė suteikė majoro laipsnį.

2014 m. rugpjūčio 8 d. DLR "aukščiausioji Taryba" paskyrė A. Zacharčenką DLP "Ministrų Tarybos" pirmininku (už – 50 deputatų, 6 – susilaikė, 1 – prieš).

2014 m. rugpjūčio 30 d. prieš A. Zacharčenką įvykdytas pasikėsinimas. Jis nenukentėjo, jo automobilio vairuotojas buvo sužeistas.

2014 m. lapkričio 3 d. po visuotinių rinkimų DLR, Vyriausioji rinkimų komisija paskelbė apie A. Zacharchenkos pergalę: už jį balsavo 765 tūkst. gyventojų (75% balsavusiųjų). Savo priešrinkiminėje kampanijoje jis potencialiems rinkėjams kalbėjo, jog jis nori, kad gyventojų pensijos būtų aukštesnės nei Lenkijoje, o pensininkai turėtų pinigų bent kartą į metus nuvykti į Australiją pamedžioti kengūrų. Pasak A. Zacharčenkos, tai visiškai įmanoma, nes jų regionas yra kaip Jungtiniai Arabų Emyratai, labai turtingas, turintis anglį, metalurgiją, dujas, tik, skirtingai nuo Emyratų, vyksta karas. Žadėjo sukurti normalią valstybę, už kurią mirė kovotojai ir tebežūna civiliai.

Rusijos Užsienio reikalų ministerija pareiškė gerbianti Donecko regiono žmonių pasirinkimą, o ES, JAV, Ukrainos vyriausybės, taip pat JT Generalinis Sekretorius Ban Ki Munas pareiškė laikantys įvykusius rinkimus negaliojančiais ir pažeidžiančiais 2014 m. rugsėjį pasiektus Minsko susitarimus. A. Zacharčenka Minske buvo DLR pusės derybininkas.

2014 m. lapkričio 4 d. Donecko Akademiniame muzikos ir dramos teatre įvyko A. Zacharčenkos inauguracija. Prisiekė, padėjęs ranką ant Biblijos.

2018 m. rugpjūčio 31 d. susprogdintas Donecko kavinėje „Separ". Joje susitiko su DLR „finansų ministru" Aleksandru Timofejevu ir dar vienu asmeniu.

Šaltiniai
---------

1. ↑
2. ↑
3. ↑  Ukrainos separatistų rinkiminė kampanija (*reuters.com*) Archyvuota kopija 2015-01-03 iš Wayback Machine projekto.

Nuorodos
--------

* 
* Donbaso viršininkas (*Русский репортёр*) Archyvuota kopija 2019-01-21 iš Wayback Machine projekto.
* Ukrainos sukilėlių lyderio inauguracija (*buzzfeed.com*)

| Politinis postas |
| --- |
| Prieš tai:**–** | **Donecko Liaudies Respublikos vadovas**2014 - 2018 | Po to:**Denisas Pušilinas** |